arnastofnun/IGC-2024 huggingface dataset:
63/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála og einangrun á meðan því stendur.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og O-kvk-nf M-kvk-nf A-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 19. janúar 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 18. janúar 2023 í málinu nr. R- [...]/2023 þar sem varnaraðila var gert að sæta gæsluvarðhaldi til miðvikudagsins 25. janúar 2023 klukkan 16 og einangrun á meðan því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að honum verði gert að sæta farbanni í stað gæsluvarðhalds.

Niðurstaða

4

Samkvæmt gögnum málsins má á grundvelli myndbandsupptöku sem lögregla mun hafa undir höndum leiða líkur að því að einstaklingur sem nú er í gæsluvarðhaldi vegna gruns um aðild að fíkniefnainnflutningi hafi verið farþegi í bifreið sem lagt var gegnt tilteknu hóteli í Reykjavík. Bifreiðin er skráð á varnaraðila. Sami einstaklingur hefur við yfirheyrslu hjá lögreglu játað að hafa á framangreindum stað hitt mann í bifreið og látið hann hafa peninga í umslagi. Símanúmer varnaraðila er samkvæmt gögnum málsins einnig vistað í síma framangreinds manns. Þá gekkst varnaraðili við því við yfirheyrslu hjá lögreglu að maður sem hann þekkti ekki hefði komið upp í bifreiðina hjá sér á framangreindum stað. Með þessum athugasemdum en að öðru leyti með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
640/2023

Útdráttur

Staðfestur var úrskurður héraðsdóms þar sem A var sviptur sjálfræði í tólf mánuði.

Úrskurður Landsréttar

Landsréttardómararnir Á-kvk-nf R-kvk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 7. september 2023. Greinargerð varnaraðila barst réttinum 14. sama mánaðar. Kærður er úrskurður Héraðsdóms Reykjavíkur 31. ágúst 2023 í málinu nr. L- [...]/2023 þar sem sóknaraðili var sviptur sjálfræði tímabundið í 12 mánuði frá uppkvaðningu hins kærða úrskurðar að telja.

Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinn kærði úrskurður verði felldur úr gildi en til vara að sjálfræðissviptingunni verði markaður skemmri tími. Þá er krafist þóknunar úr ríkissjóði til handa skipuðum verjanda sóknaraðila vegna meðferðar málsins fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs verjanda sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda sóknaraðila fyrir Landsrétti, I-kvk-ef L-kvk-ef B-kvk-ef lögmanns, 210.924 krónur, greiðist úr ríkissjóði.
644/2023

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir Á-kvk-nf R-kvk-nf, A-kvk-nf E-kvk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 9. september 2023, sem barst réttinum ásamt kærumálsgögnum 11. sama mánaðar. Kærður er úrskurður Héraðsdóms Reykjaness 8. september 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, þó ekki lengur en til fimmtudagsins 5. október 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
646/2023

Útdráttur

X kærði úrskurð héraðsdóms um að hann skyldi sæta vistun í viðeigandi úrræði á vegum barnaverndaryfirvalda á grundvelli 1. mgr. 100. gr. laga nr. 88/2008 um meðferð sakamála. Þar sem X hafði þegar verið látinn laus taldi Landsréttur ljóstað það ástand sem leitt hafði af hinum kærða úrskurði væri þegar um garð gengið. Var málinu því vísað frá Landsrétti.

Úrskurður Landsréttar

Landsréttardómararnir Á-kvk-nf R-kvk-nf, E-kk-nf J-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 9. september 2023, sem barst réttinum ásamt kærumálsgögnum 11. sama mánaðar. Kærður er úrskurður Héraðsdóms Norðurlands eystra 9. september 2023 í málinu nr. R- [...]/2023 þar sem varnaraðila var gert að sæta vistun í viðeigandi úrræði á vegum barnaverndaryfirvalda til miðvikudagsins 13. september 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Fyrir liggur að framangreindri vistun varnaraðila var aflétt fyrr í dag. Samkvæmt því er ljóst að það ástand, sem leitt hefur af hinum kærða úrskurði, er þegar um garð gengið. Málinu verður því vísað frá Landsrétti, sbr. 4. mgr. 192. gr. laga nr. 88/2008.

Úrskurðarorð :

Máli þessu er vísað frá Landsrétti.
647/2023

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumanns um að nauðungarvista hann á sjúkrahúsi í allt að 21 sólarhring.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 8. september 2023. Greinargerð varnaraðila barst réttinum 1 4. sama mánaðar. Kærður er úrskurður Héraðsdóms Austurlands 7. september 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 3. september 2023 um nauðungarvistun sóknaraðila á sjúkrahúsi í allt að 21 sólarhring. Kæruheimild er í 1. mgr. 16. gr. lögræðislaga nr.71/1997.

2

Sóknaraðili krefst þess að fyrrgreind ákvörðun sýslumanns verði felld úr gildi. Þá krefst hann þóknunar fyrir Landsrétti til handa skipuðum talsmanni sínum.

3

Varnaraðili krefst staðfestingar hins kærða úrskurðar. Þá krefst hann þóknunar fyrir Landsrétti til handa skipuðum talsmanni sínum.

Niðurstaða

4

Með vísan til forsendna hins kærða úrskurðar er fallist á að uppfyllt séu skilyrði 2. og 3. mgr. 19. gr. lögræðislaga til áframhaldandi nauðungarvistunar sóknaraðila. Verður úrskurðurinn því staðfestur.

5

Samkvæmt 17. gr. lögræðislaga greiðist úr ríkissjóði þóknun skipaðs talsmanns sóknaraðila vegna meðferðar málsins fyrir Landsrétti sem ákveðin er að meðtöldum virðisaukaskatti, auk útlagðs kostnaðar talsmannsins, eins og í úrskurðarorði greinir.

6

Varnaraðili er sveitarfélag og byggist aðild þess á 20. gr. lögræðislaga. Af gögnum málsins verður ráðið að S-kk-nf G-kk-nf lögmaður hafi verið skipaður talsmaður varnaraðila þegar krafa sóknaraðila var tekin fyrir í héraði. Samkvæmt 1. mgr. 31. gr. lögræðislaga skal dómari skipa þeim sem ber ákvörðun um nauðungarvistun undir dómstól talsmann. Aftur á móti er ekki gert ráð fyrir því að sveitarfélagi, sem hefur lagt fram beiðni um nauðungarvistun samkvæmt 3. mgr. 19. g r. laganna, sé skipaður talsmaður fyrir dómi. Voru því ekki efni til að skipa varnaraðila talsmann í máli þessu. Þar sem það var engu að síður gert ber samkvæmt 1. mgr. 17. gr. lögræðislaga að ákveða honum þóknun úr ríkissjóði vegna meðferðar málsins fyrir Landsrétti.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila fyrir Landsrétti, S-kvk-ef A-kvk-ef lögmanns, 210.924 krónur, auk útlagðs kostnaðar, 5.440 krónur, greiðist úr ríkissjóði. Þóknun skipaðs talsmanns varnaraðila fyrir Landsrétti, S-kk-ef G-kk-ef lögmanns, 210.924 krónur, greiðist úr ríkissjóði.
649/2023

Útdráttur

Staðfestur var úrskurður héraðsdóms þar sem skorið var til bráðabirgða úr ágreiningi aðila um forsjá tveggja barna þeirra, lögheimili og umgengni.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 12. september 2023. Greinargerð varnaraðila barst réttinum 3. október 2023. Kærður er úrskurður Héraðsdóms Reykjaness 30. ágúst 2023 í málinu nr. E- [...]/2023 þar sem skorið var til bráðabirgða úr ágreiningi aðila um forsjá sonar þeirra, lögheimili og umgengni. Kæruheimild er í 5. mgr. 35. gr. barnalaga nr. 76/2003.

2

Sóknaraðili krefst þess að úrskurðað verði til bráðabirgða að forsjá drengsins og lögheimili verði hjá sóknaraðila og samhliða því verði ákvörðuð umgengni varnaraðila þar til dómur gengur. Þá krefst sóknaraðili þess enn fremur að varnaraðili verði gert að greiða einfalt meðlag með drengnum þar til dómur gengur. Loks krefst hún málskostnaðar í héraði og kærumálskostnaðar úr hendi varnaraðila eins og málið væri ekki gjafsóknarmál.

3

Varnaraðili krefst þess að hinn kærði úrskurður verði staðfestur varðandi forsjá og lögheimili drengsins til bráðabirgða, en krefst þó breytinga á umgengni drengsins við sóknaraðila, þannig að hún fari fram einu sinni í mánuði, frá föstudegi til sunnudags.

Þá krefst varnaraðili málskostnaðar eins og málið væri eigi gjafsóknarmál.

Niðurstaða

4

Með vísan til forsendna hins kærða úrskurðar verður hann staðfestur.

5

Rétt þykir að kærumálskostnaður falli niður. Í málinu liggja ekki fyrir nein gjafsóknarleyfi og því ekki efni til þess að ákvarða gjafsóknarkostnað vegna reksturs málsins fyrir Landsrétti.

Úrskurðarorð :

Hinn kærði úrskurður er staðfestur.

Kærumálskostnaður fyrir Landsrétti fellur niður.
650/2023

Útdráttur

Staðfestur var úrskurður héraðsdóms þar sem nauðungarvistun A á sjúkrahúsi var framlengd um allt að tólf vikur með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997.

Úrskurður Landsréttar

Landsréttardómararnir Á-kvk-nf R-kvk-nf, E-kk-nf J-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 12. september 2023. Greinargerð varnaraðila barst réttinum 19. sama mánaðar. Kærður er úrskurður Héraðsdóms Reykjavíkur 11. september 2023 í málinu nr. L- [...]/2023 þar sem nauðungarvistun sóknaraðila á sjúkrahúsi var framlengd um allt að tólf vikur frá 11. september 2023 að telja, með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997. Kæruheimild er í 1. mgr. 16. gr. sömu laga.

2

Sóknaraðili krefst þess að hinn kærði úrskurður verði felldur úr gildi. Þá krefst hún þóknunar fyrir Landsrétti til handa skipuðum verjanda sínum.

3

Varnaraðili krefst staðfestingar hins kærða úrskurðar.

Niðurstaða

4

Við mat á því hvort sú nauðungarvistun sem krafist er sé óhjákvæmileg er meðal annars til þess að líta að eftir að nauðungarvistun var aflétt 16. ágúst 2023 yfirgaf sóknaraðili geðdeild en kom degi síðar á bráðamóttöku eftir ofskammt lyfja, sem virðist hafa verið í sjálfsvígs- eða sjálfsskaðatilgangi. Þá kemur fram í gögnum málsins og framburði meðferðarlæknis fyrir dómi að í núverandi innlögn hafi sóknaraðili neitað að taka lyf, ástand hennar versnað og hún reynt að taka eigið líf. Með þessum athugasemdum en að öðru leyti með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs verjanda sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda sóknaraðila fyrir Landsrétti, I-kvk-ef L-kvk-ef B-kvk-ef lögmanns, 210.924 krónur, greiðist úr ríkissjóði.
651/2023

Útdráttur

Staðfestur var úrskurður héraðsdóms þar sem nauðungarvistun A á sjúkrahúsi var framlengd í allt að tólf vikur, með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997.

Úrskurður Landsréttar

Landsréttardómararnir Á-kvk-nf R-kvk-nf, E-kk-nf J-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 12. september 2023. Greinargerð varnaraðila barst réttinum 20. sama mánaðar. Kærður er úrskurður Héraðsdóms Reykjavíkur 7. september 2023 í málinu nr. L- [...]/2023 þar sem nauðungarvistun sóknaraðila var framlengd um allt að tólf vikur frá 7. september 2023 að telja, með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinn kærði úrskurður verði felldur úr gildi. Þá krefst hann þóknunar fyrir Landsrétti til handa skipuðum verjanda sínum.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs verjanda sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda sóknaraðila fyrir Landsrétti, I-kvk-ef L-kvk-ef B-kvk-ef lögmanns, 210.924 krónur, greiðist úr ríkissjóði.
654/2023

Útdráttur

Fallist var á kröfu X um að aflétta haldi á 5.020 evrum í reiðufé sem lagt hafði verið hald á við rannsókn L.

Úrskurður Landsréttar

Landsréttardómararnir E-kk-nf J-kk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 14. september 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 14. september 2023 í málinu nr. R- [...]/2023 þar sem hafnað var kröfu varnaraðila um að haldi sóknaraðila á 5.020 evrum í reiðufé yrði aflétt. Kæruheimild er í g-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi og að framangreind krafa hans verði tekin til greina.

Niðurstaða

4

Varnaraðili var handtekinn á Keflavíkurflugvelli eftir að í fórum hans fundust 5.020 evrur í reiðufé er hann hugðist yfirgefa landið 28. janúar síðastliðinn. Sama dag var hann yfirheyrður af lögreglu vegna gruns um ætlað brot gegn 264. gr. almennra hegningarlaga nr. 19/1940 og hald lagt á framangreinda fjármuni. Af gögnum málsins verður ekki ráðið að sóknaraðili hafi aðhafst frekar í málinu og eru ástæður þess óútskýrðar.

5

Í fyrri málslið 1. mgr. 68. gr. laga nr. 88/2008 segir að leggja skuli hald á muni, þar á meðal skjöl, ef ætla má að þeir ellegar hlutir eða upplýsingar sem þeir hafa að geyma hafi sönnunargildi í sakamáli, að þeirra hafi verið aflað á refsiverðan hátt eða þeir kunni að verða gerðir upptækir. Þá kemur fram í 1. mgr. 72. gr. laganna að aflétta skuli haldi þegar þess er ekki lengur þörf og í síðasta lagi þegar máli er endanlega lokið nema þegar um sé að ræða atvik sem tilgreind eru í a- til c-lið greinarinnar.

6

Samkvæmt 1. mgr. 70. gr. stjórnarskrárinnar ber öllum réttur til að fá úrlausn um ákæru á hendur sér um refsiverða háttsemi með réttlátri málsmeðferð innan hæfilegs tíma fyrir óháðum og óhlutdrægum dómstóli, sbr. einnig 1. mgr. 6. gr. mannréttindasáttmála Evrópu. Þá er í 2. mgr. 53. gr. laga nr. 88/2008 kveðið á um skyldu þess sem rannsakar sakamál að hraða málsmeðferð eftir því sem kostur er.

7

Með vísan til framangreinds verður að telja að slíkur dráttur hafi orðið á rannsókn málsins að fari í bága við fyrrgreind ákvæði en það getur eitt og sér leitt til þess að aflétta beri haldi, sbr. til hliðsjónar dóm Hæstaréttar 8. júní 2016 í máli nr. 426/2016 og úrskurð Landsréttar 22. mars 2019 í máli nr. 204/2019. Verður því fallist á kröfu varnaraðila eins og nánar greinir í úrskurðarorði.

Úrskurðarorð :

Fallist er á kröfu varnaraðila, X, um að haldi sóknaraðila, lögreglustjórans á Suðurnesjum, á 5.020 evrum í reiðufé verði aflétt.
659/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi og einangrun á meðan á því stendur.

Úrskurður Landsréttar

Landsréttardómararnir Á-kvk-nf R-kvk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 18. september 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 18. september 2023 í málinu nr. R- [...]/2023 þar sem varnaraðila var gert að sæta gæsluvarðhaldi til föstudagsins 22. september 2023 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að hún verði ekki látin sæta einangrun meðan á gæsluvarðhaldi stendur.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

H inn kærði úrskurður er staðfestur.
65/2023

Útdráttur

Kært var ákvæði úrskurðar héraðsdóms um gjafsóknarkostnað. Landsréttur féllst á, með hliðsjón af tímaskýrslu lögmanns A og að gættu umfangi málsins, að hækka gjafsóknarþóknun lögmanns A.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 20. janúar 2023. Greinargerð varnaraðila barst réttinum 3. febrúar sama ár. Kærður er úrskurður Héraðsdóms Reykjavíkur 18. janúar 2023 í málinu nr. E- [...]/2022 þar sem leyst var úr ágreiningi um málskostnað í máli á milli aðila sem að öðru leyti hafði lokið með réttarsátt sem lögð var fram í héraðsdómi 8. desember 2022. Kæruheimild er íg - lið 1. mgr. 192. gr. laga nr.91/1991 um meðferð einkamála.

2

Sóknaraðili krefst þess aðallega að honum verði dæmdur gjafsóknarkostnaður að skaðlausu samkvæmt málskostnaðarreikningi en til vara að þóknun verði ákveðin að mati réttarins. Þá krefst hann kærumálskostnaðar.

3

Varnaraðili krefst þess að kærumálskostnaður fyrir Landsrétti verði felldur niður.

Niðurstaða

4

Krafa sóknaraðila um hækkun gjafsóknarkostnaðar er byggð á tímaskýrslu lögmanns hans í héraði en samkvæmt henni varði lögmaðurinn 38,5 klukkustundum til málsins.

Með hliðsjón af tímaskýrslu lögmannsins og að gættu umfangi málsins er fallist á að hækka beri gjafsóknarþóknun lögmanns sóknaraðila eins og greinir í úrskurðarorði.

5

Rétt þykir að kærumálskostnaður falli niður.

Úrskurðarorð :

Gjafsóknarkostnaður sóknaraðila, A, í héraði greiðist úr ríkissjóði, þar með talin þóknun lögmanns hans, K-kk-ef Á-kk-ef F-kk-ef, lögmanns, 600.000 krónur.

Kærumálskostnaður fellur niður.
660/2023

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir Á-kvk-nf R-kvk-nf, J-kk-nf H-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 15. september 2023, sem barst réttinum ásamt kærumálsgögnum 19. sama mánaðar. Kærður er úrskurður Héraðsdóms Reykjavíkur 15. september 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi til fimmtudagsins 12. október 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
661/2023

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumanns um að nauðungarvista hann á sjúkrahúsi í allt að 21 sólarhring.

Úrskurður Landsréttar

Landsréttardómararnir E-kk-nf J-kk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 18. september 2023. Greinargerð varnaraðila barst réttinum degi síðar. Kærður er úrskurður Héraðsdóms Norðurlands eystra 16. september 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu frá 13. september 2023 um nauðungarvistun hans á sjúkrahúsi í allt að 21 sólarhring.

Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinn kærði úrskurður verði felldur úr gildi. Þá krefst hann þóknunar fyrir Landsrétti til handa skipuðum talsmanni sínum.

3

Varnaraðili krefst staðfestingar hins kærða úrskurðar.

Niðurstaða

4

Á grundvelli fyrirliggjandi læknisvottorðs og annarra gagna málsins, þar á meðal skýrslna fyrir héraðsdómi, teljast uppfyllt skilyrði 1. málsliðar 2. mgr. og 3. mgr. 19. gr. lögræðislaga fyrir nauðungarvistun sóknaraðila. Samkvæmt því og þar sem vægari úrræði verða ekki talin tæk verður hinn kærði úrskurður staðfestur.

5

Samkvæmt 17. gr. lögræðislaga greiðist úr ríkissjóði þóknun skipaðs talsmanns sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila fyrir Landsrétti, S-kvk-ef A-kvk-ef lögmanns, 210.924 krónur, greiðist úr ríkissjóði.
662/2023

Útdráttur

Staðfestur var úrskurður héraðsdóms þar sem X var gert að sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála og einangrun á meðan því stendur.

Úrskurður Landsréttar

Landsréttardómararnir Á-kvk-nf R-kvk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 19. september 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 18. september 2023 í málinu nr. R- [...]/2023 þar sem varnaraðila var gert að sæta gæsluvarðhaldi til föstudagsins 22. september 2023 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.